اتذكر الدور على الطاولات و اللوية اللي صارت بسوق شرق بسبة هالمقهى، اللي كبر هالظاهره ان الكويت كانت تفتقر للمقاهي العملية "اذا صح التعبير" و البسيطة اللي يعتمد فيها الشخص على نفسه و يدور له مكان يقعد فيه بالإضافة لكون عدد لا بأس فيه من الكويتيين اللي جربوا هالمقهى و يحبونه و على علم بشهرته بالخارج "امريكا" تحديدا. بعد ١١ سنة لازال هالمقهى بتوسع في الكويت و الافرع بإزدياد يوم بعد يوم، على الرغم من دخول الكثير من المقاهي اللي تتبع نفس الاسلوب و النمط الا انه بقى صامد. كرهت تغيير الاسعار المجنون في الكويت و حاولت اني اتجه لمقاهي ثانية لكن هالمقهى يربح في مواقعه! لاني ساعات ما ابي اتعنى لمكان بعيد او مزدحم فا تلقى لك خيارات كثيرة ، على عكس مقاهي ثانية يمكن تكون افضل بكثير لكن عدد افرعها اقل بواجد